เรื่องร้องเรียน (ถนน) วันที่ 2023-01-24 03:18:07 — แขวงกระทุ่มราย เขตหนองจอก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002915
ขอความอนุเคราะห์จัดสรรเงินค่ารักษาพยาบาล จุดสังเกต เมื่อเข้าไปในหมู่บ้านพฤกษา ซอย 23 จะพบบ้านจำนวน 4 หลัง โดยบ้านของผู้ร้องจะอยู่หลังทางด้านซ้ายมือ เป็นหลังที่ 3 ซึ่งผู้ร้องเป็นผู้สูงอายุและเป็นผู้พิการ เนื่องจากจะต้องเข้ารับการผ่าตัดต้อกระจก ในวันที่ 24 มกราคม 2566 เวลา 13.00 น. โดยผู้ร้องต้องไปนอนที่โรงพยาบาลหนองจอกเพื่อเตรียมผ่าตัดต้อกระจก ในวันที่ 25 มกราคม 2566 โดยปกติผู้ร้องใช้สิทธิผู้พิการในการรักษาพยาบาล กับโรงพยาบาลหนองจอก แต่การผ่าตัดในครั้งนี้ไม่สามารถใช้ได้ เนื่องจากทางโรงพยาบาลหนองจอก แจ้งว่าไม่ผ่านหลักเกณฑ์การได้รับความช่วยเหลือ และต้องมีการซื้อเลนส์เพิ่มเป็นเงิน 2,000 บาท (สองพันบาทถ้วน) ซึ่งแต่ละเดือนจะมีรายได้จากบุตรชาย เป็นเงิน 1,000 บาท (หนึ่งพันบาทถ้วน) โดยผู้ร้องจะนำไปช่วยค่าไฟฟ้าให้กับลูกเขย เนื่องจากเดิมอาศัยอยู่กับลูกสาวและลูกเขย แต่ลูกสาวหนีไป ทิ้งให้อาศัยอยู่กับลูกเขย และได้รับเพียงเบี้ยผู้สูงอายุ 700 บาท (เจ็ดร้อยบาทถ้วน) และเงินเบี้ยความพิการ 800 บาท (แปดร้อยบาทถ้วน) ดังนั้นแต่ละเดือนจะมีรายได้ทั้งหมด เป็นจำนวน 1,500 บาท (หนึ่งพันห้าร้อยบาทถ้วน) ซึ่งเป็นเบี้ยผู้สูงอายุและเงินเบี้ยความพิการรวมกันเท่านั้น ทำให้ไม่มีค่ารักษาพยาบาลในการผ่าตัดต้อกระจก จึงประสงค์ขอความอนุเคราะห์จัดสรรเงินค่ารักษาพยาบาลดังกล่าว เพื่อบรรเทาความเดือดร้อน
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรูณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata